સૌપ્રથમ બધાં જ લોટ ભેગા કરી તેમાં અડધી વાટકી ઓગાળેલા ઘીનું મોણ દેવું. સહેજ ગરમ પાણીથી ભાખરીનો કઠણ લોટ બાંધવો. બધી કડક ભાખરી શેકીને ઉતારી લેવી. હવે મિક્સરમાં તેનો કરકરો ભૂકો કરવો. ત્યારબાદ એક કઢાઈમાં જરૂરત પ્રમાણે ઘી લેવું. જેટલો ભૂકો હોય તેના કરતાં અડધા પ્રમાણમાં ગોળની કતરણ બનાવીને તેને ઘીમાં મિક્સ કરવી. ગોળ-ઘીનો બરાબર પાયો થઈ જાય એટલે આ મિશ્રણને થાળીમાંના લાડુના ભૂકામાં ઉમેરી દો. હવે તેમાં એલચી, જાયફળ, કાજુ-દ્રાક્ષ નાખો. લાડુ વાળવા માટે જરૂરત પડે તો થોડું ઓગાળેલું ઘી લો. છેવટે ઉપર ખસખસ લગાડીને સજાવો.